עזר לצבי

כותרות

# שור הנסקל – דיני נפשות של שור

## רמב"ם הלכות נזקי ממון יא:ז

שור תם שהמית והזיק דנין אותו דיני נפשות ואין דנין אותו דיני ממונות, ומועד שהמית והזיק דנין אותו דיני ממונות וחוזרין ודנין אותו דיני נפשות. קדמו ודנוהו דיני נפשות תחלה חוזרין ודנין אותו דיני ממונות.

## סנהדרין לו:

## רמב"ן בראשית פרשת נח פרק ט

מיד כל חיה אדרשנו - תמה אני, אם הדרישה כמשמעה, מיד החיה כמו מיד האדם להיות עונש בדבר, ואין בחיה דעת שתענש או שתקבל שכר. ואולי יהיה כן בענין דם האדם לבדו, שכל החיה שתטרוף אותו תטרף כי גזרת מלך היא, וזה טעם סקול יסקל השור ולא יאכל את בשרו (שמות כא כח), ואיננו להעניש את בעליו בממון, כי אפילו שור המדבר חייב מיתה (ב"ק מד ב). וצוה כן בבני נח כבישראל:

## מורה נבוכים ג:מ

והריגת הבהמה כאשר היא הורגת אדם אינו עונש לה כפי שמלעיזים עלינו המורדים, אלא היא עונש לבעליה. לכן נאסרה ההנאה מבשרה כדי שבעליה של הבהמה יפליג לשמור אותה וידע שאם היא תהרוג קטן או גדול בן חורין או עבד הוא בהכרח יפסיד את מחירה.

## רמב"ם הלכות סנהדרין ה:ב

אין דנין דיני נפשות בפחות מעשרים ושלשה שהן סנהדרי קטנה בין דיני נפשות של אדם בין דיני נפשות של בהמה, לפיכך אין דנין שור הנסקל ולא הבהמה הנרבעת או הרובע אלא בבית דין של עשרים ושלשה, אפילו ארי ודוב וברדלס שהן בני תרבות ויש להן בעלים שהמיתו מיתתן בעשרים ושלשה, אבל נחש שהמית אחד הורג אותו.+/השגת הראב"ד/ אין דנין דיני נפשות בפחות מעשרים ושלשה וכו' אבל נחש שהמית אחד הורג אותו. א"א זהו כר' עקיבא ולא ידעתי למה+.

## ארץ הצבי עמ' רנו

# שבת – תוספת שבת ויום הכיפורים

## ראש השנה ט.

## רמב"ם הלכות שביתת עשור א:ו

כשם ששבות מלאכה בו בין ביום בין בלילה כך שבות לעינוי בין ביום בין בלילה, וצריך להוסיף מחול על הקדש בכניסתו וביציאתו שנאמר +ויקרא כ"ג+ ועניתם את נפשותיכם בתשעה לחדש בערב, כלומר ג התחיל לצום ולהתענות מערב תשעה הסמוך לעשירי, וכן ביציאה שוהה בעינויו מעט מלילי אחד עשר סמוך לעשירי שנאמר מערב עד ערב תשבתו שבתכם.

## מגיד משנה הלכות שביתת עשור א:ו

וצריך להוסיף וכו'. מדברי רבינו נראה שאין תוספת דבר תורה אלא בעינוי אבל לא בעשיית מלאכה לא ביוה"כ ולא בשבתות וזהו שכתב מתחיל לצום ולהתענות וזהו שלא נזכר בדבריו בהלכות שבת תוספת כלל מן התורה. ובפרק יוה"כ נראה שהדבר במחלוקת תנאים ששם יש מי שדרש יכול יהא מוזהר על תוספת מלאכה ת"ל וכל מלאכה לא תעשו בעצם היום הזה על עצומו של יום הוא מוזהר ואינו מוזהר על תוספת מלאכה וברייתא אחרת שנו שם ועניתם את נפשותיכם וכו' מכאן שמוסיפין מחול על הקדש וכו'. ימים טובים מנין תלמוד לומר תשבתו שבתות מנין ת"ל שבתכם הא למדת שכל מקום שנאמר שבות מוסיפין מחול על הקדש. ושם אמרו דאיכא מאן דמוקים לה להאי קרא לדרשא אחריתא והיא ידועה בגמרא שכל האוכל ושותה בתשיעי ונתענה בעשירי מעלה עליו הכתוב כאילו נצטוה להתענות ט' ועשירי והתענה ולזה כתב רבינו תוספת בענוי בלבד. אבל ההלכות נראה דעתם לפסוק כדברי הברייתא ששונה תוספת לכל יום קדש והביאו משני הברייתות מקצתן כאילו הן ברייתא אחת ופ"ק דר"ה (דף ט') אמרו דר' ישמעאל דורש תוספת מועניתם ור"ע דורש לכל האוכל ושותה וסובר רבינו שהם חולקים וידוע דהלכה כר"ע מחבירו. אבל דעת שאר המפרשים שתוספת יש מן התורה אפילו בשבתות וימים טובים וכן נראה מן ההלכות:

## שדי חמד

## מרכבת המשנה (חעלמא) הלכות שביתת עשור א:ו

כשם ששבות וכו'. דברי רבנו תמוהים ודברי הרב המגיד סתומים דאכתי פסק רבנו דלא כמאן כמו שהאריך הלח"מ וגם בשו"ת בן לב האריך מאד. ואחרון שבכלם ה"ה הרב בעל קרבן אהרן דף רכ"ט האריך מאד בסתירת דברי הלח"מ ודברי מהר"י בן לב בתשובות נצחיות ונלאתי להעתיק דבריו דרשהו משם והוא העלה ביישוב דברי הרה"מ דס"ל דתנא דעצם עצם ממעט תוספת עינוי לגמרי מאזהרה ואפילו מאיסור ומוקי קרא דועניתם לכל האוכל בתשיעי וכו' ותנא דאידך ברייתא ס"ל דמקרא דועניתם דרשינן תוספת עינוי ומלאכה אפילו בשבתות ויו"ט ובמסכת ר"ה איכא נמי פלוגתא דר' ישמעאל ור' עקיבא דר' ישמעאל ס"ל תוספת בכלל דאורייתא מקרא דועניתם כתנא דאידך ברייתא הנ"ל ור"ע דדריש ועניתם לכל האוכל ושותה בתשיעי ומפיק לתוספת שביעית מבחריש ובקציר תשבות בהכרח לית ליה תוספת דאורייתא כלל רק בשביעית גרידא דכי היכי דמתוספת עינוי לא היינו לומדים תוספת שבתות ויו"ט אי לאו דכתיב תשבתו שבתכם ה"נ ליכא למילף תוספת שבתות ויו"ט מתוספת שביעית ותו דמהיכי תיתי ניליף תוספת שבתות ויו"ט מתוספת שביעית דשאני תוספת שביעית שחריש של ערב שביעית גדל בשביעית וכן קציר של מוצאי שביעית הביאה שליש בשביעית אלא ודאי דמדרשא דחריש וקציר ליכא למילף כלל תוספת שביתה מיהו שפיר י"ל דר"ע דריש ועניתם לתוספת עינוי ביוה"כ אע"ג דבהכרח לא דריש ר"ע תשבתו שבתכם לתוספת שבתות ויו"ט דא"כ ה"ה לכל שביתה שבתורה ובחריש ובקציר למה לי ומדדריש ר"ע בחריש ובקציר לתוספת שביעית מכלל דלא דריש תשבתו שבתכם אבל שפיר י"ל דדריש ועניתם לתוספת עינוי ביוה"כ אלא דבגמרא מדחה די"ל דר"ע אפילו תוספת עינוי לית ליה אלא דריש ועניתם לכל האוכל ושותה בתשיעי וכיון דמספקא לן אליבא דר"ע משו"ה פסק רבנו כאן לחומרא בתוספת עינוי ובפ"ג מהל' נדרים פסק לחומרא דאסור להתענות בערב יוה"כ דדלמא דרש ר"ע ועניתם לכל האוכל ושותה בתשיעי עד כאן תורף דברי הקרבן אהרן.

ואח"כ הקשה דהאיך ס"ד דדריש רבי עקיבא ועניתם לתוספת עינוי דכיון דבהכרח לא דריש ר"ע תשבתו שבתכם לכל שביתה שבתורה א"כ תשבתו שבתכם למה לי. ומסיק הקרבן אהרן דודאי זה קשה ג"כ לר' חייא מדיפתי דנהי דרישא דקרא איצטריך ועניתם את נפשותיכם תשעה לחדש לכל האוכל ושותה בתשיעי סיפא דקרא בערב מערב עד ערב תשבתו שבתכם כולו מיותר אלא ודאי דר' חייא מדיפתא דריש סיפא דקרא לתוספת עינוי יוה"כ גרידא ולית לן קרא על תוספת כל שביתה שבתורה משא"כ מאן דדריש רישא דקרא לתוספת עינוי אייתר לן סיפא דקרא לכל שביתות שבתורה וזהו דעת ר"ע דדריש כר' חייא מדיפתי רישא דקרא לכל האוכל ושותה בתשיעי וסיפא דקרא לתוספת תשבתו מאכילה ושתייה שבתכם לתוספת שארי עינויין. וכן תנא דעצם עצם לפי מה דמסיק רבינא דאזהרת עינוי ילפינן מג"ש דעצם עצם ולית לן מיעוט על תוספת יו"כ א"כ לא שמעינן מדאיצטריך עצם עצם למעט תוספת מאזהרה וכרת מכלל דאיסור איכא דאיצטריך עצם עצם לג"ש לאזהרת עינוי אלא דדריש תוספת עינוי מסיפא דקרא דועניתם ורישא דקרא לכל האוכל ושותה בתשיעי דליכא למימר דדריש רישא דקרא לתוספת עינוי וסיפא דקרא לכל שביתה שבתורה דא"כ האיך ס"ד מעיקרא לדרוש עצם עצם למעט תוספת מאזהרה וכרת אלמא דאיסור איכא ולמה לי קרא דעצם עצם להורות מדאיצטריך דאיכא איסור תיפוק ליה מועניתם עד כאן תורף דבריו והאריך שתי ניירות ועדיין הדבר דחוק מאד כמבואר ונגלה לעיני כל מעיין.

ולענ"ד נראה פשוט בכוונת הרב המגיד דמ"ש יש מי שדרש יכול יהא מוזהר על תוספת מלאכה וכו' אלמא דהאי תנא ס"ל דאיכא לאפלוגי בין תוספת עינוי לתוספת מלאכה ויש תוספת לחצאין דהא מצריך תרי קראי למעט תוספת עינוי מאזהרה וכרת ולמעט תוספת מלאכה מאזהרה וכרת מכלל דלאו הא בהא תליא וא"כ לפי מה דמסיק דאיכא למיפרך מה לעינוי שלא הותר מכללא וכו' א"כ לפי המסקנא לית לן מיעוט על תוספת עינוי מאזהרה ושפיר י"ל דבתוספת עינוי איכא אזהרה ואיסור משא"כ בתוספת מלאכה דאימעיט מאזהרה ומאיסור דאע"ג דלפי מה דמסיק רבינא דעצם עצם גמרינן בג"ש וא"כ כיון דאין ג"ש למחצה גמרינן נמי עינוי ממלאכה דליכא אזהרה ואיסור לתוספת עינוי מ"מ לאינך אמוראי דהתם דלית להו הך ג"ש וילפי אזהרה לעינוי מלמודים אחרים שפיר י"ל דס"ל דלא אימעיט תוספת עינוי מאזהרה כיון דאיפרך הק"ו ומסיים הרה"מ וברייתא אחרת שנו שם דדריש ועניתם וכו' לאסור אפילו תוספת מלאכה ואפילו שבתות ויו"ט אלא שלא סמך רבנו על ברייתא זו כיון דאיכא מ"ד דמוקים לה לדרשא אחריתא דכל האוכל ושותה בתשיעי וכו' וא"כ אין לנו לימוד כלל על תוספת מלאכה לאיסור. ומסיק דרבי עקיבא דריש האי קרא לאוכל ושותה בט' וידוע דהלכה כר"ע ואין לומר דאכתי ניליף תוספת מלאכה אליבא דר"ע מבחריש ובקציר די"ל דודאי משביעית ליכא למילף לתוספת מלאכה וכמ"ש הקרבן אהרן.

ואין להקשות דא"כ כיון דפסק רבנו כר' חייא מדיפתי א"כ מנלן איסור כלל בתוספת עינוי אין זה קושיא די"ל דכיון דאשכחן דמיעט רחמנא תוספת מלאכה מאזהרה וכרת ותוספת עינוי מכרת אימעט ולא אימעט מאזהרה מכלל דיש איסור ואזהרה בתוספת עינוי. ולפ"ז לא מפרש הרב המגיד קושית הגמרא ותנא דעצם עצם בתשעה לחדש מאי עביד ליה כפי פירוש רש"י דמדאיצטריך למעט מאזהרה מכלל דאיסור איכא דלדעת הרה"מ כיון דאימעט מאזהרה אימעט אף מאיסור והיינו דפריך דבהכרח תנא דעצם עצם לית ליה תוספת מלאכה כלל ומשני דס"ל כר' חייא מדיפתי וכל זה ברור בכוונת הרה"מ. גם נראה לי ליישב דברי רבנו דודאי ליכא לפרש קושיית הגמרא ותנא דעצם עצם מכח מדאיצטריך דאין זה קושיא דאי לאו דגלי לן רחמנא דיש איסור בתוספת עינוי ומלאכה לא הוה דרשינן כלל עצם עצם למעט תוספת מאזהרה וכרת אלא לדרשא אחריתי וכמ"ש הקרבן אהרן דבתורת כהנים מקדים דרשא דועניתם לתוספת ואח"כ קדריש יכול יהא ענוש כרת ומוזהר וכן משמעות הגמרא דמתחיל ועניתם את נפשותיכם כל מלאכה לא תעשו יכול וכו'. ותו קשה לפרש"י דא"כ האי תנא דדריש ועניתם לתוספת עינוי ומלאכה ובודאי לא ס"ל דיש אזהרה וכרת בתוספת דליכא מ"ד שיסבור זה וא"כ מנ"ל למעט תוספת מאזהרה וכרת אלא על כרחך דדריש עצם עצם והדרא קושיא לדוכתא דלמה לי בתשעה לחדש כיון דידעינן איסור תוספת מכח מדאיצטריך. ותו דמאי פריך ל"ל קרא בתשעה לחדש דהא איצטריך לתוספת מלאכה דשבתות ויו"ט דליכא למימר דא"כ לכתוב רחמנא תשבתו שבתכם בדוכתא אחרינא לרבות שבתות ויו"ט דאז לא הוה ידעינן במה משתעי קרא לזה הוצרך הכתוב לכתוב תוספת עינוי בהדיא וסמיך ליה תשבתו שבתכם לרבות שבתות ויו"ט.

אלא ודאי דפסיקא ליה לבעל הש"ס דאי יש תוספת מלאכה ביוה"כ כ"ש בשבת והיינו הא דפריך דתנא דעצם עצם לפי מה דמסיק רבינא דאית ליה ג"ש וא"כ בהכרח ילפינן עינוי ממלאכה לאזהרה ומלאכה מעינוי לתוספת ושפיר קשה תשבתו שבתכם למה לי דודאי ילפינן שבת מיוה"כ בשלמא למאן דלא דריש ג"ש דעצם עצם שפיר איצטריך תשבתו לרבות תוספת מלאכה דשבת ויוה"כ כיון דליכא למילף מלאכה מעינוי דאיכא פירכא כנ"ל ואיצטריך שבתכם לרבות יו"ט דקיל ואין בהן כרת אלא לאו משא"כ למ"ד דילפינן ג"ש עצם עצם קשה ומשני דדריש כר' חייא מדיפתי וכו' ובהכי ניחא הא דפריך בגמרא ותנא דעצם עצם וכו' ולא פריך לרב פפא דדריש תשבתו שבתכם לאזהרת עינוי רישא דקרא ל"ל דבהכרח ר"פ לא דריש תשבתו שבתכם לכל שביתה שבתורה כדמסיק בגמרא דטעמא דרב אחא דלא דריש כר"פ משום דמוקים תשבתו שבתכם לכל שביתה שבתורה מכלל דר"פ לא דריש די"ל דבודאי ר"פ דריש רישא דקרא לתוספת עינוי גרידא ותשבתו שבתכם דריש לאזהרת עינוי ואע"ג דר' חייא מדיפתי בהכרח דריש סיפא דקרא כר"פ דאל"כ תשבתו שבתכם ל"ל כמ"ש הקרבן אהרן מ"מ אין המאמר מתהפך בשוה דר"פ לא דריש רישא דקרא כר' חייא אלא לתוספת עינוי.

גם אפשר לומר דהא דדריש ר' חייא כאילו התענה תשיעי ועשירי נפקא ליה מדכתיב תשבתו שבתכם דמשמע שתי שביתות וא"כ בהכרח פליג ר' חייא אדרב פפא ועל כרחך דריש ר"פ רישא דקרא לתוספת עינוי ודלא כר' חייא. א"נ דדרשא דר' חייא הכי מתפרשא ועניתם את נפשותיכם בתשעה לחדש בערב מבעוד יום ומינה דייקינן על דרך לאו הבא מכלל עשה דקודם מבערב אסור להתענות וכל האוכל ושותה כאלו קיים תשבתו שבתכם שתי שבתות ר"ל כאלו התענה תשיעי ועשירי וא"כ לפ"ז אפילו אליבא דר' חייא מתפרש קרא לתוספת עינוי היוצא מזה דרבנו פסק כרב פפא דסיפא דקרא לאזהרת עינוי ורישא דקרא לתוספת דהלכה כר' פפא דבתרא הוא. ויש ראיה לדברי רבנו מהא דקיי"ל במסכת ביצה דף ל' דתוספת יוה"כ דאורייתא ובפ"ק דשבת תנן ובכולן בית הלל מתירין עם השמש אלמא דלא דרשינן תשבתו שבתכם לתוספת מלאכה וכבר הרגיש בזה הר"ן ותירץ לדרך ר"ת דשתי שקיעות הוו ויש ביניהם ג' רבעי מיל והא דקאמרי ב"ה עם חשכה היינו משעת שקיעה ראשונה שהוא שיעור תוספת אמנם לדעת רבנו דס"ל פ"ה מהל' שבת ה"ד דתכף אחר שקיעת החמה מתחיל בין השמשות וליכא שתי שקיעות מוכרח דלית להו לב"ה תוספת מלאכה כלל והיינו כדרב פפא.

וכל זה לפי הבנת הרב המגיד דדעת רבנו דאף ביוה"כ ליכא תוספת לענין מלאכה אבל לדעתי סובר רבנו דביוה"כ איכא תוספת מלאכה נמי כנראה מלשונו שכתב וצריך להוסיף מחול על הקדש ואין סברא לעשות תוספת לחצאין אלא דפסק רבנו כרב פפא דתשבתו שבתכם אתי לאזהרת עינוי מכח ראיות הנ"ל וגם איסור תענית בערב יוה"כ מדבריהם כדעת הכ"מ פ"ג דנדרים ומפרש רבנו דתנא דעצם עצם ממעט מאזהרה ואיסור והיינו דפריך בתשעה לחדש מאי דריש ומשני כדר' חייא מיהו אפ"ה שמעינן תוספת עינוי מדכתיב בעצם היום במלאכה ולא כתיב בעינוי אלא דלרבינא ממעטינן תוספת עינוי מג"ש משא"כ לאינך אמוראי. מיהו מדאיצטריך בגמרא תרי מיעוטי בעינוי ובמלאכה משמע כדעת הרב המגיד דלפי המסקנא מאן דלית ליה ג"ש איכא אזהרה לתוספת עינוי וליכא אזהרה לתוספות מלאכה והוה התוספת קדוש לחצאין והבוחר יבחר.

## שלחן ערוך אורח חיים רסא:ב

י"א שצריך להוסיף מחול על הקודש

## ברכות כז.

## תוספות ביצה ל. ותוס' ר' פרץ שם

# שבת – תוספת שבת כנדר

## לבוש אורח חיים סימן רסג סעיף יז

לי נראה... לא דמי עיולי שבת לאפוקי שבת. דבעיולי שבת הדבר תלוי בנדרו וקיבולו עליו קדושת שבת ונוכל לומר שזה קיבל עליו וזה לא קיבל עליו, אבל באפוקי שבתא שכבר נאסר עליו בהכל ביום השבת והוא ממשיך בקדושתו בלילה, כל האיסורים נמשכים עמו דלא שייך לומר הותרו מקצתן ומקצתן לא הותרו, שאם מקצתן הותרו כולם הותרו כמו גבי נדר. וכיון שכולם לא הותרו, שהרי הוא אסור בעשיית מלאכה גם מקצתן לא הותרו וכיון שבשבת אסור מה שאחרים מבשלים בין גוים בין יהודים גם במוצ"ש נשארו באיסורן עד שיברך ברכת המזון ויסיח דעתו גם הוא מן השבת... מי שקיבל עליו שבת קודם חשיכה איסור קל הוא, שבקל היה הוא יכול לעשותו בעצמו, אפילו אחר שקבלו עליו, כגון על ידי התרת נדרו, שהרי איסור זה אינו עליו אלא משום נדר בעלמא... אבל במוצאי שבת, אף על גב דגם איסורו אינו דאורייתא, מכל מקום הוא חמור יותר, מפני שקדושת שבת נמשכת עליו מעצמו ואינו תלוי בנדרו, רק הוא מושך כל זמן משך סעודתו של שבת...

## נפש הרב עמ' קנד

## מפניני הרב עמ' צא

## ארץ הצבי עמ' נז

## בעקבי הצאן עמ' ע

## גינת אגוז עמ' מו

# תוספת שבת – שמחת יום טוב

## תוספות כתובות מז:

## קובץ שיעורים

# דברי סופרים

## מרדכי, מגילה פרק הקורא למפרע רמז תרצח

ונשאל לה"ר טוביה מווינ"א איך סגיא נהור [רמז תשצח] פוטר בניו ובני ביתו מקידוש והא לרבי יהודה דאמר סומא פטור מן המצות פרק החובל א"כ לא מיחייב אלא מדרבנן והיכי אתי דרבנן ומפיק דאורייתא והשיב דאשכחן דכוותיה גבי קידוש גופיה דאמרינן פרק תפלת השחר מתפלל אדם של שבת בע"ש ואומר קדושה על הכוס והתם מוכח דהיינו שעה ורביע קודם הלילה שעדיין לא קידש היום דאין לומר דשאני התם דתוספת שבת דאורייתא כדאמר פ"ק דראש השנה ור' ישמעאל (דאמר) דמוסיף מחול על הקודש מנא ליה נפקי ליה מדכתיב ועניתם את נפשותיכם הא ליתא כבר פירש רבינו תם דלא נפקא לן מהאי קרא (\*אלא) [\*ולא] מדכתיב תשבתו שבתכם אלא דוקא לאחריה (\*דעד) [\*דעל עד] הערב דמינה סליק קאי שהוא תוספת של אחריה דוקא והשתא ניחא הא דקאמר פ"ק דמו"ק הלכתא לר' ישמעאל דבתוספת שלפניה מיירי התם לכך קאמר הלכתא היא ולא קרא וא"כ (לר"ע) [לר' ישמעאל] דאמר הלכתא לא הוי תוספת שבת מה"ת ואפ"ה נפיק בההוא קידוש דמקדש מבע"י דאינו אלא מדרבנן ע"י קידוש דאורייתא שיתחייב לאחר שתחשך גם בנדון זה האי סגי נהור יש לומר שמוציא אחרים המחויבים מדאורייתא אע"פ שאינו מחויב הוא אלא מדרבנן דאע"ג דגבי נשים פרק מי שמתו פריך גבי ברכת המזון אלא אי אמרת דרבנן היכי אתי דרבנן פירוש נשים ומפיק דאורייתא פי' אחרים יש לומר דשאני נשים דלא יבואו לידי חיוב לעולם אבל זה יכול לבא לידי חיוב דאורייתא אם נתפקח והואיל וכן יכול להוציא אחרים ידי חובתן אע"פ שהוא מדרבנן והם מדאורייתא דהא פרק שלשה שאכלו אמר ר' יוחנן לעולם אינו מוציא אחרים עד שיאכל כזית דגן ואע"ג דכזית וכביצה אינו אלא מדרבנן כדאמרינן פרק אלו עוברין דקאמר התם אסמכתא נינהו אפ"ה מוציא מי שאכל כדי שביעה גמורה שהוא דאורייתא הואיל ויכול לבא לידי חיוב דאורייתא אם יאכל עד שישבע

ומיהו נ"ל דאין ראיה לכאן דהתם בידו להביא עצמו לידי חיוב דאורייתא אבל כאן אין בידו להביא עצמו לידי חיוב דאורייתא באותה שעה ומ"מ ראיה היא מקידוש שרשאי לומר על הכוס מבע"י אע"פ שאין בידו להביא עצמו לכלל חיוב דאורייתא באותם שעות וה"ל לגבי יציאת קידוש כמקדש באמצע השבוע לשם שבת...

#### פרי מגדים פתיחה הכוללת לאורח חיים א:יב-יג

יב. ומה שמבואר בספרים דכל י"ג מדות זולת גזירה שוה והקישא דינם כדין חצי שיעור, ואפילו איסור עשה אין בהם כמו שכתב המגיד משנה פרק כ' משבת [הלכה יד] יע"ש, אבל דין תורה ממש יש להם, והר"מ ז"ל קורא לדבר הנלמוד בי"ג מדות ומדרש חז"ל דברי סופרים [ספר המצוות שורש שני כו, ב, ובפ"א מהלכות אישות הלכה ב] לולי קבלתם לא ידענוהו, ומכל מקום דין תורה הוה, אבל כשאומר בספרו הרי זה מדבריהם או דרבנן, הוה ממש דין דרבנן. ולענין ספק בהלכה למשה מסיני וי"ג מדות ומדרש חז"ל חוץ גזירה שוה והקישא יש בו מחלוקת אי אמרינן ספיקו לחומרא או לקולא...

יג. ובדברי קדשו של המרדכי פרק שני דמגילה [רמז תשצח] כתוב לאמר בדין קידוש בשבת דין תורה זכור כו' והמקדש קודם שבת בתוספת שבת דהלכה היא משביעית, איך מוציא הלכה למשה מסיני לדין תורה מפורש, ובפריי לאו"ח סימן רע"ג [משבצות זהב] בסופו כתבנו מזה יע"ש.

## פרי מגדים אורח חיים משבצות זהב סימן רעג אות ד

כתב המרדכי בפרק שני דמגילה [רמז תשצח] (הביאו הב"י "מרן" המשביר ז"ל כאן עמוד קמח ד"ה כתב) גבי רבי יהודה אומר מי שלא ראה מאורות כו' [שם כד, א], דנשאל ה"ר טוביה מווינ"א איך סגי נהור פוטר בניו ובני ביתו מקידוש היום לרבי יהודה, והשיב דמקדש בערב שבת מפלג המנחה, אלמא אתי דרבנן כהאי גוונא ומפיק דין תורה, יע"ש. וכמה הלכתא גבורתא איכא למשמע משם, א', תוספת שבת לפניו מהלכתא... ב', דבר הלמד מהלכה למשה מסיני אין מפיק לדין תורה המפורש בקרא בהדיא, ומהאי טעמא יש אומרים הלכה למשה מסיני ספיקו לקולא כמו דרבנן, ואי"ה בפתיחה כוללת [ח"א אות יב - יג; הנהגות השואל עם הנשאל סדר שלישי אות ג] יבואר זה. ג', דבקידוש היום אתי דרבנן ומפיק דין תורה כמו בתוספת שבת, הואיל ועיקר המצוה זכירה היא, די בכך כנראה להמעיין שם במרדכי. וא"כ הוא הדין מי שהתפלל ערבית והזכיר שבת מוציא למי שלא התפלל, ומיהו שם בלאו הכי מטעם ערבות, ועיין סימן רע"א מה שכתב שם במ"א [ס"ק] א'. ועיין מ"א סימן ג"ן אות י"ו ומה שכתבתי שם. ומיהו קטן י"ל דאין מוציא בקידוש למי שמחויב מן התורה, ואי"ה יבואר במ"א אות זיי"ן וי"ד מזה. ולולי "מרן" המשביר הב"י ז"ל לא ראיתיו במרדכי, כי הוא ז"ל הראה וגילה לנו כל, כידוע: